NG Stellastraat | NG Kerk Suidoos-Pretoria Waterkloof | Page 2
Posted on 2018/11/19 by Sonja Retief
Stellastraat verwelkom vandag Ds Moeketsi Matsepe en lidmate van die gemeente Mamelodi-Oos in die erediens!
Dit is vir ons ‘n voorreg om hulle as ons gaste vandag te hê. Dankie ook aan Ds Matsepe wat vandag vir ons die boodskap bring. Hy gaan lees uit Markus 11 en die tema is: Dra die vrugte. Dankie ook vir die lidmate van Mamelodi-Oos wat ons erediens verryk met musiek wat hulle saambring.
Posted in Algemeen	| Comments Off on Hartlik welkom Mamelodi-Oos!
Leeskring bottel- en bordaand 14 November 19:00 – Ons leer Jesus deur Hom te volg
Posted on 2018/11/12 by Sonja Retief
“Die doel van die boek is om jou te help om Jesus beter te leer ken. Onthou egter dat lees net ‘n begin is, want ons leer Jesus eintlik ken deur Hom te volg.” skryf Willem in die inleiding van sy nuwe boek Genooi om te volg. “Jesus was nie nét ‘n mens soos ons nie, maar Hy was nie minder mens as enigeen van ons nie”.
Soos in sy vorige boeke, skryf Willem in kenmerkende verstaanbare taal. En skryf hy oor ‘n praktiese manier waarop ons Jesus se volgelinge kan wees.
Die boek word bekendgestel en bespreek Woensdag 14 November 19:00 in die binnehof. Neels Jackson gaan voor die gehoor met Willem in gesprek oor die boek, en daarna kan enige-een aansluit by die gesprek. Bybelmedia gaan ‘n hele aantal van die boeke daar beskikbaar hê. Daar is ook ‘n Bybelstudie handleiding wat saam met die boek gaan, beskikbaar. Vir die wat die boek nou wil hê, daar is in die kerkkantoor beskikbaar.
Bybelmedia, wat die uitgewers van die boek is, gaan teenwoordig wees en voorsien drinkgoed vir almal wat teenwoordig is. Dit is ‘n bottel-en bordaand, dus bring ons elkeen ‘n eetdingetjie saam.
Posted in Algemeen	| Comments Off on Leeskring bottel- en bordaand 14 November 19:00 – Ons leer Jesus deur Hom te volg
Welwillendheid in die erediens
Aanstaande Sondag, 18 November tydens die 09:00 erediens, verwelkom ons lidmate van die VGK Gemeente Mamelodi-Oos in ons midde. ‘n Aantal van dié gemeente se lidmate kom saam met hulle huidige leraar, Ds Moeketsi Matsepe. Dit is ook die jaarlikse waarderingserediens waartydens ons werknemers en werkgewers nooi om saam met mekaar in die erediens te wees.
Ons saamwees is ‘n teken van welwillendheid jeens mekaar. En ‘n diep en historiese verbondheid aan mekaar. Anton en Ds Matsepe gaan saam die erediens lei.
Posted in Algemeen	| Comments Off on Welwillendheid in die erediens
Leeskring 14 November 2018 “Ervaar die aardse lewe van Jesus”
Daar is so baie mense wat daarna vra. Hoe was die aardse lewe van Jesus? Is dit moontlik om sy lewe na te doen? As jy daaroor gewonder het, dan moet jy dié interessante boekbespreking nie misloop nie!
Willem Nicol se nuwe boek Genooi om te volg. Ervaar die lewe van die aardse Jesus, word aanstaande Woensdag, 14 November 2018, in die gemeente vrygestel. Tydens die vrystelling sal Neels Jackson in gesprek met Willem gaan oor die inhoud van die boek. Bybelmedia gaan die drinkgoed voorsien, maar andersins bring elkeen van ons sy bordjie eetgoed. Die boek sal vanaf Woensdag, 7 November 2018 by die kerkkantoor beskikbaar wees.
Posted in Algemeen	| Comments Off on Leeskring 14 November 2018 “Ervaar die aardse lewe van Jesus”
Sedert Stellastraat se begroting in die begin van die jaar gedoen is, het daar baie water in die Suid-Afrikaanse see ingeloop! Die rand het verswak, die olieprys het druk op inflasie gesit en die aandelebeurs het getuimel. Die ekonomie het op baie plekke verklein.
Nogtans vertrou ons dat die hoop nie sal beskaam nie! Dankie vir almal wat kan wat help om die wa deur die drif te trek. Dankie vir almal wat glo in dit wat Stellastraat doen en ‘n bydrae kan maak! Indien jy nie ‘n dankfeeskoevert gekry het nie, kan jy gerus vir Susan by die kerkkantoor (012 460 8570) kontak om jou bydrae te maak.